# Любляна университеты

Любляна университеты (слов. Univerza v Ljubljani) — Словенияның Любляна ҡалаһындағы университет.
Илдең иң боронғо университеты, бында 64 меңдән ашыу студент белем ала. Европаның иң ҙур университеттарының береһе: 22 факультет, 3 художестволы академия һәм колледж.
Утрехт селтәре Европа университеттары ассоциацияһына керә.

# Любляна университеты
## Тарихы

XVII быуатта уҡ Люблянала гуманитар һәм дини академиялар эшләгән, ә 1810 йылда Наполеон осоронда, Словения Иллирия провинциялары составында булғанда, бында тәүге университет (франц. Écoles centrales) нигеҙләнгән, әммә ул тиҙҙән ябылған. Беренсе донъя һуғышынан һәм Сербтар, Хорваттар һәм Словендар короллеге барлыҡҡа килгәндән һуң Университет комиссияһы булдырыла (1918 йылдың 23 ноябрендә). Комиссия тулыһынса 1918 йылдың 5 декабрендә формалаша, уның рәйесе итеп доктор Д. Маярон, ә сәркәтибе итеп доктор Фран Рамовш тәғәйенләнә.
1919 йылдың мартынан буласаҡ университеттың айырым факультеттарын ойоштороу буйынса эш башлана. Юридик, фәлсәфә, техник, теологик һәм медицина факультеттары менән университетты асыу Сербтар, Хорваттар һәм Словендар короллеге парламенты тарафынан 1919 йылдың 16 июлендә Белградта ҡабул ителә, ә 23 июлдә был бойороҡҡа регент Александр ҡул ҡуя. Профессор Фран Рамовштың словен теле тураһында тәүге лекцияһы 1919 йылдың 3 декабрендә уҡыла. Тәүге академик йылда (1919—1920 йылдар) университетта 942 студент (28 ҡатын-ҡыҙ һәм 914 ир-егет) уҡыған, ә 1940—1941 академик йылда студенттарҙың һаны 2474-кә барып еткән. Хәҙерге көндә университетта 3500 профессорҙар һәм ғилми ассистенттар, шулай уҡ 900 техник һәм административ хеҙмәткәрҙәр эшләй. Йыллыҡ бюджеты яҡынса 334 млн евро тәшкил итә.
Мариборҙа университет асылғанға тиклем (1978 йыл) Словениияның берҙән-бер университеты була.

# Любляна университеты
## Факультеттары һәм академиялары
### Факультеттары

| Биотехник факультет (Ямникарьева урамы, 101) Иҡтисади факультет (Кардельева майҙаны, 17) Архитектура факультеты (Цойсова урамы,12) Ижтимағи фәндәр факультеты (Кардельева майҙаны, 5) Электротехника факультеты (Тржашкая урамы, 25) Фармацевтика факультеты (Ашкерчева урамы, 7) | Төҙөлөш-геодезия факультеты (Ямова урамы, 2) Химия һәм химик технология факультеты (Ашкерчева урамы, 5) Физика-математика факультеты (Ядранская урамы, 19) Диңгеҙселек һәм транспорт факультеты (Дорога мореходов, Порторож) Информатика һәм компьютер эше факультеты (Тржашка урамы, 25) Социаль эш факультеты (Топнишка урамы, 31) | Машиналар төҙөү факультеты (Ашкерчева урамы, 6) Спорт факультеты (Гортанова урамы, 22) Менеджмент факультеты (Госарьева урамы, 2) Фәлсәфә факультеты (Ашкерчева урамы, 2) Медицина факультеты (Вразов трг) Тәбиғи-техник факультеты (Ашкерчева урамы, 12) Педагогия факультеты (Кардельева майҙаны, 16) | Юридик факультет (Полянская насыпь, 2) Теологик факультеты (Полянская урамы, 4) Ветеринария факультеты (Гербичева урамы, 60) Дауалау факультеты (Лечебная юлы, 5) |

# Любляна университеты
## Факультеттары һәм академиялары
### Академиялары

* Музыка академияһы (Стари трг, 34)
* Театр, радио, кино һәм телевидение академияһы (Назорьева урамы,3)
* Һынлы сәнғәт академияһы (Эрьявчева урамы, 23)
Университеттың ректораты Люблянаның үҙәгендә тарихи бинала (1902 йылда төҙөлгән) урынлашҡан. Университет ҡарамағында Любляна асторономик геофизик обсерватория эшләй.